Karno Piesni i Tuńca Bazunë miona Aleksandra Tomaczkòwsczégò

Karno Piesni i Tuńca Bazunë miona Aleksandra Tomaczkòwsczégò z Żukòwa - to je amatorsczi karno. Jegò załóżcą béł C. Kwidzińsczi. Karno je założony w 1971 r. i do dzysô je propagatorã bòkadnégò kaszëbsczégò fòlkloru na rozmajitëch jimprezach i ùroczëznach òrganizowónëch w kraju, jak téż za grëńcama. „Bazunë” ùziwają stôré lëdowé jinstrumeńta: bazunë, diôbelsczé skrzëpce i bùrczibasë. 
Karno wëstãpiwało w filmie Śladami Kolberga. To karno, chërno tuńcëje m. jin.: kòsédera czë szewca, za swòje artisticzné dobëca dostało régã nôdgrodów, wëprzédnieniów, diplomów i òdznaczeniów, a m.jin. Medal Stolema. 
W 1987 rokù karno spiéwało w Gdinie, a w 1999 rokù w Sopòce (razem z jinima) jak tam béł Papież Jan Paweł II.

Bùtnowé lënczi
 40 lat (pò pòlskù)
 Bazuna
 Karno Piesni i Tuńca Bazunë miona Aleksandra Tomaczkòwsczégò

Kategòrëjô:Kaszëbskô kùltura